•it -it 
it it 
•it -it EUROOPAN YHTEISÖJEN KOMISSIO 
Bryssel, 06.03.1996 
KOM(%) 38 lopull. 
Ehdotus 
NEUVOSTON PÄÄTÖKSEKSI 
neuvoston asetuksen (ETY) N:o 2081/92 3 artiklan 3 kohdassa tarkoitetun ohjeellisen 
esimerkkiluettelon laatimisesta maataloustuotteiden ja elintarvikkeiden yleisniminä 
pidetyistä nimityksistä 
(komission esittämä) 

PERUSTELUT 
/. Kyseisen ehdotuksen esittämistä koskevan viivytyksen perustelut 
Maataloustuotteiden ja elintarvikkeiden maantieteellisten merkintöjen ja 
alkuperänimitysten suojasta annetun neuvoston asetuksen (ETY)N:o 2081/92 
3 artiklan 3 kohdassa säädetään komission velvoitteesta esittää neuvostolle 
luettelo yleisnimistä ennen mainitun asetuksen voimaantuloa 26 päivänä 
heinäkuuta 1993. 
Maatalouden pääosasto (PO VI) on tehnyt toukokuussa 1993 ehdotuksen, 
jonka kirjallisen menettelyn E/774/93 olisi pitänyt päättyä 2 päivänä 
kesäkuuta 1993. Kyseinen menettely on kuitenkin ollut pysähdyksissä 20 
päivään tammikuuta 1995 asti, jolloin menettely komission muutoksen 
tapahtuessa ilmoitettiin päättyneeksi, koska sitä ei oltu voitu saattaa 
päätökseen. Näistä syistä ehdotus ei ole tullut ajoissa neuvostolle. 
Koska kolmen uuden jäsenvaltion liittymisen jälkeen ehdotus on toisaalta 
saatettu ajan tasalle näiden jäsenvaltioiden osuuden mukaan ja toisaalta 
tarkistettu oikeusosaston huomautusten perusteella. 
//. Ehdotuksen perustelujen osalta läheisyysperiaatteen kannalta kyseinen 
toimenpide kuuluu yksinomaan yhteisön toimivaltaan. Siihen kuuluu edellä 
mainitun asetuksen (ETY) N:o 2081/92 3 artiklassa säädetyn neuvoston 
valtuuden täytäntöönpano. 
///. Tilanne, valitut perusteet ia erityisongelmat 
1. Kesäkuun 14 päivänä 1992 annetun neuvoston asetuksen (ETY) N:o 
2081/92, joka tuli voimaan 26 päivänä heinäkuuta 1993, tavoitteena on 
eräiden maataloustuotteiden ja elintarvikkeiden maantieteellisten 
merkintöjen ja alkuperänimitysten suojaaminen koko yhteisössä. Tällaisen 
suojan saamiseksi on kyseisen tuotteen osalta osoitettava, että tuotteen 
ominaispiirteiden ja sen kyseisen maantieteellisen lähtöalueen välillä on 
yhteys. Suoja myönnetään, kun tuote on kirjattu yhteisön luetteloon. 
Yleisnimiksi muodostuneita nimityksiä ei kuitenkaan voida kirjata. 
2. Asetuksen (ETY) N:o 2081 /l>2 3 artiklassa säädetään komission 
velvoitteesta esittää neuvostolle ehdotus yleisnimisiä: "Neuvosto tekee 
komission ehdotuksesta ennen tämän asetuksen voimaantuloa 
määräenemmistöllä päätöksensä maataloustuotteiden ja elintarvikkeiden 
sellaisten nimien ohjeellisen esimerkkiluettelon laatimisesta, jotka kuuluvat 
tämän asetuksen soveltamisalaan ja joita voidaan 1 kohdan mukaisesti 
pitää yleisniminä, eikä niitä sen vuoksi voida kirjata tämän asetuksen 
mukaisesti, ja julkaisee sen Euroopan yhteisöjen virallisessa lehdessä." 
Tässä yhteydessä asetuksen samassa 3 artiklan 1 kohdassa annetaan 
määritelmä yleisnimiksi muodostuneista maantieteellisistä nimityksistä: 
'"yleisnimeksi muodostuneella nimityksellä' tarkoitetaan sellaista 
maataloustuotteen tai elintarvikkeen nimeä, josta, vaikkakin se liittyy 
paikkaan tai alueeseen, jossa kyseinen maataloustuote tai elintarvike on 
alunperin tuotettu tai pidetty kaupan, on muodostunut maataloustuotteen 
tai elintarvikkeen yleinen nimi." 
Yleisen luonteen määrittelemiseksi yhteisön tasolla asetuksessa vaaditaan 
ottamaan huomioon kaikki tekijät, erityisesti tilanne alkuperäjäsenvaltiossa, 
kulutusalueilla ja muissa jäsenvaltioissa sekä asiaan kuuluva kansallinen 
ja yhteisön lainsäädäntö. Nämä perusteet ovat kasautuvia. Tässä yhteydessä 
on kiintoisaa huomioida, että yhteisöjen tuomioistuin on äskettäin 10 
päivänä marraskuuta 1992 antamassaan asiaa C - 3/91, Exportur S.A. 
v./LOR SA y confiserie du Tech (37 kohta) koskevassa tuomiossa pitänyt 
perusteena nimityksen alkuperävaltion tilannetta sen määrittämiseksi, onko 
nimitys muodostunut yleisnimeksi. 
On korostettava sitä, että mainitun asetuksen mukaan yleisnimiksi 
muodostuneita nimityksiä ei voida kirjata. Sen vuoksi kysymys 
yleisnimistä on hyvin arka aihe ja se on aina nostattanut voimakkaita 
reaktioita. Jos maantieteellinen nimitys on kirjattu, tämän nimityksen 
käyttö on varattu kyseisen alueen yrityksille ja se on kielletty muilta. 
Kyseisen järjestelmän seurauksena on, että nimen luokittelulla yleisnimeksi 
on hyvin merkittäviä seurauksia, erityisesti taloudellisia seurauksia, jotka 
vaikuttavat yksilöiden etuihin. Sen vuoksi on suotavaa toimia tässä asiassa 
hyvin varovasti ja soveltaa asetuksen 3 artiklaa puolueettomalla tavalla. 
Komissio on arvioinut välttämättömäksi pyytää jäsenvaltioita kanssaan 
yhteistyöhön saadakseen mahdollisimman täydellisen kokonaiskuvan 
tilanteesta ennen esimerkkiluettelon laatimista yleisnimistä mainitun 3 
artiklan 3 kohdassa tarkoitetussa merkityksessä. Komissio pyysi 22.7.1992 
päivätyssä kirjeessään, 12.11.92 päivätyssä muistutuskirjcessään ja 
23.3.1995 päivätyssä kirjeessään kolmelle uudelle jäsenvaltiolle esittämään 
luettelon sellaisista tuotteiden nimistä, joiden jäsenvaltiot arvioivat olevan 
tunnettuja yleisniminä. 
Esitetyt luettelot eroavat toisistaan huomattavasti ehdotettujen nimitysten 
ja niiden lukumäärän osalta, mikä osoittaa jäsenvaltioiden 
lähestymistapojen olleen erilaisia, jopa vastakkaisia eräissä tapauksissa. 
Jäsenvaltioiden tiedonannot eivät myöskään sisällä sellaisia tietoja, jotka 
auttaisivat arvioimaan kyselyjen perustaa asetuksen 3 artiklan 1 kohdan 
perusteiden osalta. 
Tässä tilanteessa komission on täytynyt laatia ensimmäinen luettelo 
nimityksistä, joita voidaan ilman muuta pitää yleisniminä jäsenvaltioiden 
toimittamien luetteloiden perusteella ja asetuksen 3 artiklan 1 kohdan 
perusteita mahdollisuuksien rajoissa noudattaen ottamalla huomioon asiaan 
kuuluva lainsäädäntö sekä alkuperäjäscnvaltion ja muiden jäsenvaltioiden 
ehdotukset. 
Komissio on sen vuoksi valinnut ehdolle yleisnimiksi luokitelluiksi nimiksi 
nimitykset, jotka täyttävät seuraavat edellytykset: 
a) Vähintään kahdeksan jäsenvaltiota on ehdottanut niitä. 
Jos jäsenvaltioiden enemmistö ei ole pyytänyt nimityksen luokittelua 
yleisnimeksi, on vaikea olettaa ilman muuta, että nimityksestä on tullut 
tuotteen yleisnimi yhteisössä. 
b) Alkuperäjäsenvaltio on sopimuspuolena Stresan yleissopimuksessa ja/tai 
se on itse liittänyt nimityksen komission toimittamaan luetteloon. 
Stresan yleissopimuksessa ei määrätä nimenomaisesti yleisnimiksi sen 
liitteessä II lueteltujen juustojen nimiä. Sopimuksessa määrätään kuitenkin 
juustojen tuotantomenetelmä ja mahdollistetaan niiden tuotanto sen 
sopimuspuolen ulkopuolella, jolta niiden nimitys on peräisin. Se, että 
alkuperäjäsenvaltio on yleissopimuksen sopimuspuolena, merkitsee ilman 
muuta sitä, että se on jo vuosikymmeniä hyväksynyt kolmansien käyttävän 
kyseistä nimitystä. Sen vuoksi voidaan olettaa, että nimityksestä on tullut 
juuston yleinen nimi. 
Yhteisöjen tuomioistuin (tuomio "Exportur", 37) on asettanut nimityksen 
kansallisen suojan muihin jäsenvaltioihin laajentamisen edellytykseksi sen, 
että nimityksestä ei ole muodostunut yleisnimi alkuperäjäsenvaltiossa. 
Voidaan ilman muuta myöntää, että jäsenvaltio, joka katsoo jonkin sen 
omista nimityksistä saavan suojan, ei ehdottaisi nimityksen luokittelua 
yleisnimeksi. 
c) Nimityksillä ei ole kansainvälisten sopimusten (kahdenväliset tai muut 
yleissopimukset) antamaa suojaa muissa jäsenvaltioissa kuin 
alkuperäjäsenvaltiossa. 
Kyseisten kansainvälisten sopimusten katsotaan laajentavan 
alkuperäjäsenvaltion nimitysten suojaa sen alueen ulkopuolelle. 
Sopimuksiin sisältyy lausekkeita, joissa kielletään suojattujen nimitysten 
muodostuminen yleisnimiksi. Vaikka aja/tai b kohtien edellytykset olisivat 
täyttyneet, olisi vaikea ylläpitää näistä edellytyksistä aiheutuvia oletuksia 
ilman muuta, jos kyseisillä nimityksillä on näiden sopimusten antama 
suoja. 
Liitteessä ehdotettu luettelo on sen vuoksi pakostakin lyhyt. 
5. Nimitys Fêta 
Kreikan hallituksen mainitussa asetuksessa tarkoitetussa 
merkityksessä alkuperänimitykseksi kirjaamista varten ilmoittaman 
Feta-nimityksen osalta komission yksiköt ovat lukuisissa tilanteissa 
vastaanottaneet voimakkaita reaktioita nimityksen yleisluonnetta 
vastaan. Sen vuoksi on pidetty välttämättömänä toimia äärimmäisen 
varovasti tässä nimitysasiassa, toisin sanoen tukeutua vankkoihin 
perusteisiin päätöstä tehtäessä. Kyseessä ovat todellakin voimakkaat 
taloudelliset intressit. 
Sen vuoksi ja ottaen huomioon sellaisen brittiläisen ja saksalaisen 
oikeuskäytäntöperinteen tässä asiassa, johon sisältyy 
mielipidemittauksen suorittaminen yleisen mielipiteen selville 
saamiseksi, Eurobarometri -mielipidemittaus suoritettiin toukokuussa 
1994, kun jäsenvaltioita oli vielä kaksitoista, eurooppalaisten 
kuluttajien keskuudessa. 
Asetuksessa (ETY) N:o 2081/92 edellytetään nimityksen 
luokittelemiseksi yleisnimeksi, että nimityksestä on muodostunut 
tuotteen yleinen nimi, toisin sanoen, että nimityksellä tarkoitetaan 
tuotetta sellaisenaan ilman, että se tuo yleisesti mieleen tuotteen 
maantieteellisen alkuperän. 
Mielipidemittauksen päätelmät, jotka kuvastavat suuren yleisön 
käsitystä unionissa nimestä Fcta, ovat seuraavat: 
a) Nimi Feta on hyvin vähän tunnettu unionissa (ainoastaan yksi 
henkilö viidestä tuntee sen). 
Tässä suhteessa komission oikeusosaston tukemassa 
oikeusperinteessä (englantilainen ja saksalainen) myönnetään, 
että tietämättömyyttä ei voida esittää jonkin nimityksen yleisen 
luonteen tueksi. 
b) Niiden ihmisten keskuudessa, jotka tietävät kyseisen nimen tai 
ovat kuulleet puhuttavan siitä, enemmistölle nimi tuo mieleen 
kreikkalaisen alkuperän. 
Ottaen huomioon edellä sanotun vaikuttaa siltä, että nimestä Feta ei 
ole muodostunut tuotteen yleistä nimeä ja että se edelleen tuo mieleen 
kreikkalaisen alkuperän suurimmalle osalle ihmisistä, jotka tietävät 
sen. Tässä tapauksessa nimi Feta ei täyttäisi yleisnimet määrittelevän 
asetuksen (ETY) N:o 2081/92 3 artiklan 1 kohdan edellytyksiä. 
Lisäksi kysymys on annettu komissiota asetuksen (ETY) n:o 2081/92 
soveltamisessa avustavan tiedekomitean käsiteltäväksi; se on antanut 
seuraavan lausunnon: 
1. Ottaen huomioon komission antamat tiedot ja erityisesti 
mielipidemittauksen tuloksen komitea katsoo, että nimestä Feta 
ei ole muodostunut yleisnimi. On kuitenkin korostettava sitä, 
että komitea antaa lausunnon ainoastaan Feta-nimen yleistä 
luonnetta koskevasta kysymyksestä (7 ääntä puolesta 7 äänestä) 
ja että se ei ratkaise kysymystä, joka liittyy muiden 
jäsenvaltioiden kuin Kreikan ja kolmansien maiden 
markkinoilla laillisesti oleviin tuotteisiin. Asetuksen (ETY) N:o 
2081/92 13 artiklassa säädetään, että kyseisten tuotteiden 
rekisteröityjen nimien käyttöä voidaan jatkaa enintään viiden 
vuoden ajan. 
On korostettava sitä, että komitea on tehnyt selvän eron 
toisaalta yleisnimien ja toisaalta laillisesti markkinoilla olevien 
tuotteiden välillä. Ottaen nimittäin huomioon sen, että suuri 
yleisö voi ymmärtää eräiden nimien kuvaavan määrätyn 
maantieteellisen alkuperän tuotetta, vaikka kyseisiä nimiä 
käytetään laillisesti muilta alueilta lähtöisin olevien tuotteiden 
kaupassa, asetuksessa erotetaan yleisnimien järjestelmä 
(rekisteröintikielto) sellaisiin nimiin sovellettavasta 
järjestelmästä, joita käytetään laillisesti kaupassa (kyseisten 
nimien väliaikainen ylläpito nimitystä rekisteröitäessä). 
2. Ottaen huomioon tiedot, jotka on esitetty Kreikan hallituksen 
toimittamissa sopimusehdoissa, nimi Feta oikeuttaa 
alkuperänimitykseen asetuksen (ETY) N:o 2081/92 2 artiklan 
3 kohdassa tarkoitetussa merkityksessä (4 ääntä puolesta ja 3 
ääntä vastaan 7 äänestä). 
Sen vuoksi ja ottaen huomioon edellä mainittujen mielipidemittausten 
tulokset ja tiedekomitean lausunnon näyttää siltä, että Feta-nimestä ei 
ole muodostunut yleisnimeä mainitun asetuksen 3 artiklassa 
tarkoitetussa merkityksessä, ja se ei ole mukana päätöksessä. 
6. Ei ole katsottu tarpeelliseksi laatia kyseistä luetteloa asetuksen avulla. 
Ottaen huomioon, että kyse on esimerkkiluettelosta, vaikuttaa riittävältä 
esittää luettelo päätöksen muodossa. 
Luettelon on toisaalta välttämättä oltava kaikkia koskevia oikeudellisia 
vaikutuksia aiheuttamaton esimerkkiluettelo ottaen huomioon, että 
lopullinen päätös siitä, onko jokin nimi yleisnimi, olisi tehtävä ainoastaan 
sellaista menettelyä noudattaen, joka takaa kyseisten eri oikeuksien 
käyttämisen, kuten mainitussa asetuksessa rekisteröinnin osalta säädetty 
menettely. 
Toisaalta luettelon on oltava esimerkkiluettelo, koska sen tarkoituksena ei 
ole esittää kaikkia sellaisia nimityksiä, jotka todennäköisesti luokitellaan 
yleisnimiksi, ja sen vuoksi sellainen nimitys, joka ei ole kyseisessä 
luettelossa, voitaisiin tulevaisuudessa katsoa yleisnimeksi. 
Lisäksi olisi huomautettava, että tulevaisuudessa jonkin nimityksen 
pitäminen yleisnimenä asetuksessa (ETY) N:o 2081/92 tarkoitetussa 
merkityksessä edellyttää rekisteröintihakemuksen hylkäämistä, joko viran 
puolesta (6 artiklan 2 kohta ja 17 artiklan 2 kohta) tai vastustuksen jälkeen 
(asetuksen (ETY) N:o 2081/92 7 artiklan 5 kohdan b alakohta), koska 
nimityksestä on muodostunut yleisnimi. 
NEUVOSTON PÄÄTÖS 
neuvoston asetuksen (ETY) N:o 2081/92 3 artiklan 3 kohdassa tarkoitetun 
ohjeellisen esimerkkiluettelon laatimisesta maataloustuotteiden ja elintarvikkeiden 
yleisniminä pidetyistä nimityksistä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon kommission ehdotksen1, 
ottaa huomioon maataloustuotteiden ja elintarvikkeiden maantieteellisten merkintöjen 
ja alkuperänimitysten suojasta 14 päivänä heinäkuuta 1992 annetun neuvoston 
asetuksen (ETY) N:o 2081/922, ja erityisesti sen 3 artiklan 3 kohdan, 
sekä katsoo, että 
neuvoston on asetuksen (ETY) N:o 2081/92 3 artiklan 3 kohdan nojalla laadittava 
ennen edellä mainitun asetuksen voimaantuloa ohjeellinen esimerkkiluettelo edellä 
mainitun asetuksen soveltamisalaan kuuluvien maataloustuotteiden ja elintarvikkeiden 
nimityksistä, joita pidetään yleisniminä. 
ON TEHNYT TÄMÄN PÄÄTÖKSEN: 
1 artikla 
Laaditaan seuraava ohjeellinen esimerkkiluettelo yleisnimiksi muodostuneista nimityksistä: 
Brie 
Camembert 
Cheddar 
Edam 
Emmentaler 
Gouda 
2 artikla 
Tämä päätös on osoitettu kaikille jäsenvaltioille. 
1 EYVL N:o , 1996, s. 
2 EYVL N:o L 208, 24.07.1992, s. 1 
3 
ISSN 1024-4492 
KOM(96) 38 lopullinen 
ASIAKIRJAT 
H 10 03 
Luettelonumero : CB-CO-96-049-FI-C 
ISBN 92-78-00175-9 
Euroopan yhteisöjen virallisten julkaisujen toimisto 
L-2985 Luxemburg 
S